CELEX: 31986R1048
Language: el
Date: 1986-04-10 00:00:00
Title: Κανονισμός (ΕΟΚ) αριθ. 1048/86 της Επιτροπής της 10ης Απριλίου 1986 για τον καθορισμό των παρακτίων ζωνών του Ηνωμένου Βασιλείου σχετικά με το ελάχιστο ειδικό μέγεθος εμπορίας του καβουριού

Avis juridique important

|

31986R1048

Κανονισμός (ΕΟΚ) αριθ. 1048/86 της Επιτροπής της 10ης Απριλίου 1986 για τον καθορισμό των παρακτίων ζωνών του Ηνωμένου Βασιλείου σχετικά με το ελάχιστο ειδικό μέγεθος εμπορίας του καβουριού  

Επίσημη Εφημερίδα αριθ. L 096 της 11/04/1986 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 1048/86 ΤΗΣ ΕΠΙΤΡΟΠΗΣ  της 10ης Απριλίου 1986  για τον καθορισμό των παρακτίων ζωνών του Ηνωμένου Βασιλείου σχετικά με το ελάχιστο ειδικό μέγεθος εμπορίας του καβουριού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 104/76 του Συμβουλίου της 19ης Ιανουαρίου 1976 περί καθορισμού κοινών προδιαγραφών εμπορίας γκρίζων γαρίδων (Crangon Crangon), καβουριών (Cancer pagurus) και καραβίδων (Nephrops morvegicus) (1), όπως τροποποιήθηκε τελευταία από τον κανονισμό (ΕΟΚ) αριθ. 3118/85 (2), και ιδίως το άρθρο 7 παράγραφος 5,  Εκτιμώντας:  ότι πρέπει να καθορισθούν οι παράκτιες ζώνες του Ηνωμένου Βασιλείου στις οποίες το ελάχιστο μέγεθος εμπορίας για τα καβούρια μειώνεται σε 11,5 εκατοστά·  ότι, λόγω της διάρθρωσης της παραγωγής στις παράκτιες ζώνες της Βόρειας Ιρλανδίας, στον περίγυρο των ακτών της Μεγάλης Βρετανίας από το Cemaes Head στην Ουαλλία, που βρίσκεται στον 52 °07', βόρειο γεωγραφικό πλάτος, μέχρι τα ανατολικά σύνορα του Ανατολικού Sussex, καθώς και στις ακτές του Somerset, του Avon και του Gloucester, οι ζώνες αυτές πρέπει να ληφθούν υπόψη για να εξασφαλισθεί ο τοπικός ή περιφερειακός εφοδιασμός σε καβούρια ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ελάχιστο μέγεθος εμπορίας των 11,5 εκατοστών για τα καβούρια εφαρμόζεται στις παράκτιες ζώνες της Βόρειας Ιρλανδίας, στον περίγυρο των ακτών της Μεγάλης Βρετανίας από το Cemaes Head της Ουαλλίας, που βρίσκεται στον 52°07', βόρειο γεωγραφικό πλάτος, μέχρι τα ανατολικά σύνορα του Ανατολικού Sussex, καθώς και στις παράκτιες ζώνες του Somerset, του Avon και του Gloucester.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Απριλίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 20 της 28. 1. 1976, σ. 35.  (2) ΕΕ αριθ. L 297 της 9. 11. 1985, σ. 3.